લોકસભાની ૨૦૧૯માં આવનારી ચૂંટણીમાં વિધાનસભાના ચૂંટાયેલા ધારાસભ્યોને મેદાનમાં ઉતારવાનું બન્ને પાર્ટીઓએ નક્કી કર્યું છે જેમાં સૌથી વધુ ઉમેદવારો કોંગ્રેસ ઉભા રાખશે. આ વખતે ગુજરાત પાટીદાર અનામત આંદોલન સમિતિના કન્વિનર અને સુપ્રિમો હાર્દિક પટેલને કોંગ્રેસ લોકસભામાં અજમાવશે. હાર્દિક એ ૨૦૧૯ની લોકસભામાં સૌથી યુવાન કેન્ડિડેટ હોઇ શકે છે. જો તે જીતે તો લોકસભામાં તેના જેટલી નાની ઉંમરનો કોઇ સંસદસભ્ય નહીં હોય. ગુજરાતમાંથી કોંગ્રેસ વિધાનસભાની ચૂંટણી જીતેલા ઉમેદવારો જેવાં કે વિરજી ઠુમ્મર, પરેશ ધાનાની, વિક્રમ માડમ અને કુંવરજી બાવળીયાને ટીકીટ આપે તેવી સંભાવના છે. આ ઉપરાંત પાર્ટી સોમાભાઇ ગાંડાભાઇ પટેલ, જગદીશ ઠાકોર, ઇન્દ્રનિલ રાજયગુરૂ, તુષાર ચૌધરી, મધુસુદન મિસ્ત્રી અને ધીરૂ ગજેરા જેવા નેતાઓને પણ આજમાવી શકે છે. પાર્ટીના પ્રદેશ પ્રમુખ ભરતસિંહ સોલંકી પણ મધ્ય ગુજરાતમાંથી લોકસભામાં દાવેદારી કરી શકે છે. બીજી તરફ ધારાસભ્યો જો લોકસભા જીતી જાય તો પાર્ટી ૨૦૧૭માં ચૂંટણી હારી ગયેલા ઉમેદવારો જેવાં કે શકિતસિંહ ગોહિલ, અર્જુન મોઢવાડિયા અને સિદ્ઘાર્થ પટેલને વિધાનસભાના બાય ઇલેકશનમાં ટીકીટ આપી શકે છે. ભાજપમાં પણ કેટલાક પસંદગીના ધારાસભ્યોને લોકસભાની ટીકીટ મળી શકે છે. ધારાસભ્ય ચૂંટણી લડે તો તેમને કોઇ નુકશાન નથી, કારણ કે જો લોકસભા જીતી જાય તો MLA પદેથી રાજીનામું આપી શકે છે, જો તે હારી જાય તો પ્ન્ખ્ તરીકે તો તે ચાલુ રહી શકે છે.